Toshkent shahri Sirg‘ali tumanida quriladigan yangi istirohat bog‘ining loyihasi taqdim etildi (foto)

Toshkent arxitektura-qurilish instituti talabalari Toshkent shahrining Sirg‘ali tumanida quriladigan yangi istirohat bog‘i loyihasini namoyish etdi, deb xabar bermoqda Uz24.uz.

17-sentabr kuni poytaxtdagi “O‘zekspomarkaz” milliy ko‘rgazma zalida “Toshkent — Flora — 2014” ko‘rgazmasi ochildi. Unda Toshkent arxitektura-qurilish instituti stendlarida Toshkentdagi turli istirohat bog‘larining loyihalari taqdim etildi. Shunday loyihalardan biri Sirg‘ali tumanidagi “Yoshlar bog‘i”ning arxitekturaviy rejasidir.


Ushbu loyihaga ko‘ra, bog‘da yirik favvora, amfiteatr, kinoteatr, zakovat bog‘i, bolalar o‘yin moduli, xayolot bog‘i, tadqiqot bog‘i, mini golf maydoni, hovuz va boshqalar joy oladi.


Aytish joizki, ayni vaqtda loyiha tasdiqlanish bosqichida bo‘lib, unga o‘zgartirishlar kiritilishi mumkin.